Diari Oficial de la Generalitat Valenciana


Sumari del DOGV 8523, del 05-04-2019 (2019/2454)

Notificació de la sentència dictada en el procediment de divorci contenciós número 1228/2016.
---------------------------------------------------------------------------------------------

### Dades del document

Número de DOGV
:   8523

Data del DOGV
:   05-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2454


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el procediment de divorci contenciós número 1228/2016. [2019/2454]  
De: Ruth Marcia Pila Pilachanga.  
Procurador: Federico Grau Gálvez.  
Contra: Luis Enrique Sánchez Navas.  
María Llanos Cejudo Podio, lletrada de l'Administració de justícia del Jutjat de Primera Instància número 1 d'Orihuela, faig saber que en el present procediment de família, divorci contenciós número 1228/2016, seguit a instàncies de Ruth Marcia Pila Pilachanga contra Luis Enrique Sánchez Navas, s'ha dictat sentència la part dispositiva de la qual és la següent:  
  
«Dispositiva  
Estime la demanda interposada per la representació processal de Ruth Marcia Pila Pilachanga contra Luis Enrique Sánchez Navas amb els següents pronunciaments:  
1) Declare la dissolució per divorci del matrimoni format per Ruth Marcia Pila Pilachanga i Luis Enrique Sánchez Navas, amb els efectes inherents a aquesta declaració.  
2) Acorde les següents mesures en relació amb els cònjuges i la filla comuna que es detallen a continuació:  
a) S'acorda la suspensió de l'exercici de la pàtria potestat de Luis Enrique Sánchez Navas sobre la seua filla menor d'edat, \*\*\*; en conseqüència, s'atribueix la facultat de decidir totes les qüestions inherents a aquesta a la seua mare, Ruth Marcia Pila Pilachanga, suplint amb aquestes mesures l'autorització del pare.  
b) S'atribueix la guarda i custòdia de la filla menor d'edat a la mare, Ruth Marcia Pila Pilachanga, sense que pertoque establir cap règim de visites a favor del pare.  
c) S'estableix l'obligació del pare d'abonar la suma de dos-cents euros (200 euros) mensuals en concepte d'aliments per a la seua filla menor d'edat, quantitat que serà actualitzable anualment conforme a l'índex de preus al consum o índex que el substituïsca. Aquesta quantitat es farà efectiva durant els cinc primers dies de cada mes en el número de compte designat a tal fi.  
d) Finalment, s'estableix l'obligació d'abonar les despeses extraordinàries en què puga incórrer la filla comuna menor d'edat a mitges, tenint tal consideració les despeses d'origen mèdic, sanitari o farmacèutic no cobertes per la Seguretat Social o sistema de salut del qual gaudisquen els pares.  
Les despeses reclamades hauran de ser justificades oportunament quant al seu import i la seua meritació.  
Sense expressa imposició de les costes processals.  
Notifiqueu la present resolució a les parts i al Ministeri Fiscal i feu-los saber que contra aquesta es pot interposar recurs d'apel·lació en el termini de 20 dies comptat des de l'endemà de la notificació de la present resolució.  
Compliu el que es disposa en l'article 755 de la Llei d'enjudiciament civil en el Registre Civil Central de Madrid per a anotar el divorci al marge de la inscripció de matrimoni.  
Aquesta és la sentència, de la qual es portarà un testimoniatge a les actuacions d'on prové, definitivament jutjant en primera instància, que pronuncia, mana i signa, Jesús Sánchez Ruiz, magistrat jutge del Jutjat de Primera Instància número 1 d'Orihuela i el seu partit judicial.»  
  
Publicació: llegida i publicada va ser l'anterior sentència pel/per la jutge/essa que la subscriu, mentre celebrava audiència pública, el mateix dia de la data, en done fe a Orihuela.  
I atés que aquest demandat, Luis Enrique Sánchez Navas, es troba en parador ignorat, s'expedeix el present edicte a fi que li servisca de notificació de forma deguda.  
  
Orihuela, 5 de setembre de 2018.- La lletrada de l'Administració de justícia: María Llanos Cejudo Podio.